tartuNLP/wikipedia-smugri-20251201 huggingface dataset:
Kristiina Reidolv

Kristiina Reidolv (sündinud 17. veebruaril 1978 Tartus) on eesti kultuurikorraldaja, Eesti Arhitektuurikeskuse juhataja (2025. aasta maist). 
Haridus.
Ta on õppinud aastatel 1985–1993 Tartu 7. Keskkoolis, lõpetanud 1996. aastal Tartu Descartes'i Lütseumi ja 2004. aastal Tartu Ülikooli bakalaureuseõppes filosoofia erialal (võrdsustatud magistriga). 2009. aastal astus Tartu Ülikooli teatriteaduse doktorantuuri. Täiendanud end külalisüliõpilasena 1999. aastal Eesti Kunstiakadeemia Kunstiteaduse Instituudis, 2009 Balti Filmi- ja Meediakoolis, 2013 Suurbritannias Kenti Ülikoolis ja 2014 Ameerika Ühendriikides New Yorgis Columbia ülikoolis (teatriteadus), 2023-2024 Aalto Ülikooli Põhja- ja Baltimaade kultuurivaldkonna juhtide programmis "Business of Culture".
Töö ja looming.
Reidolv on olnud aastatel 1994–2002 Tartu Raadio produtsent, hommikutoimetaja ja saatejuht, 2005–2006 raadio Ring FM uudistetoimetaja ja produtsent, 2007–2009 Tartu Linnavalitsuse kultuuriteenistuse juhataja, 2009–2012 Eesti Etendusasutuste Liidu tegevjuht, 2012–2019 Vaba Lava juhatuse liige ja tegevjuht ning 2019–2021 Tartu Loomemajanduskeskuse juht. 
Septembrist 2021 kuni jaanuarini 2024 juhtis ta kultuuri- ja hariduskeskust Viimsi Artium. 
Reidolv on korraldanud konverentse (sh 2011 Euroopa Etenduskunstide Tööandjate Liitude Liiga (PEARLE*) konverentsi peakorraldaja), olnud mitme projekti koordinaator ja projektijuht (2011–2013 heategevusfondi Aitan Lapsi koordinaator ja projektijuht, 2015–2017 rahvusvahelise projekti "Theatre Expanded" koordinaator jm). Esinenud loengutega, avaldanud teatri- ja filosoofiateemalisi artikleid. 
Ta on olnud ansambli Tartu Popi ja Roki Instituut muusik ja mänedžer (albumid: "Madise margikogu" (2006), "Biedermeier-psühhedeelia” (2014); „Marienbad” (2014), „Sfääride muusika“ (2017). 
Liikmesus.
Reidolv on Eesti Autorite Ühingu liige, Eesti Kultuuri Koja asutajaliige (2011), Eesti Teatriliidu ning Eesti Teatriuurijate ja -kriitikute Ühenduse liige (2010).
Aleksander Püvi

Aleksander Püvi (12. september 1921 Laatre vald, Sangaste kihelkond, Valgamaa – 7. veebruar 1997 Tallinn) oli Eesti laulja (tenor). 
Oli 1941–1944 mobiliseerituna 8. Eesti Laskurkorpuses.
Lõpetas 1956. aastal Tallinna Riikliku Konservatooriumi (Aleksander Arderi klass), täiendas end 1959–1960 Bulgaarias Hristo Brǎmbarovi juures.
Püvi oli 1956–1971 ja 1973–1977 teatri Estonia ning 1971–1973 Eesti Riikliku Filharmoonia solist.
Koit Muru

Koit Muru (18. juuli 1940 Narva – 15. juuli 2000 Tallinn) oli eesti sulgpallitreener.
Ta lõpetas aastal 1959 Tallinna 21. Keskkooli ja aastal 1965 Tallinna Pedagoogilise Instituudi kehakultuuriteaduskonna.
Tema käe all on treeninud teiste seas Alfred Kivisaar, Tiit Vapper, Mare Reinberg ja Marju Velga.
Koit Muru oli aastast 1987 spordiühingu Kalev auliige.
Prantsusmaa lahtiste tennisemeistrivõistluste meeste paarismängu võitjate nimekiri

Prantsusmaa lahtised tennisemeistrivõistlused meeste paarismängus on tenniseturniir, mida peetakse French Openi raames 1891. aastast. Turniiri mängitakse õues saviväljakutel ja seda peetakse alates 1928. aastast Prantsusmaal Pariisis Stade Roland Garrosil. Prantsuse lahtised mängitakse mai viimasel nädalal ja juuni esimesel nädalal ning on olnud kronoloogiliselt kalendriaasta teine ​​suure slämmi turniir alates 1987. aastast. Aastatel 1915–1919 turniiri I maailmasõja tõttu ja perioodil 1940–1945 II maailmasõja tõttu ei mängitud.
Alates tennise maailmameistrivõistluste kaotamisest 1925. aastal on Prantsusmaa meistrivõistlustel olnud "suurte meistrivõistluste" staatus, mida hiljem nimetati suure slämmi turniiriks. Meistrivõistlused olid kuni 1967. aastani reserveeritud harrastajatele, kuid alates 1968. aastast on see avatud ka elukutselistele mängijatele.
Vaata ka.
Prantsusmaa lahtiste tennisemeistrivõistluste muud võistlused
Suure slämmi turniiride meeste paarismängu võitjate nimekirjad
Valga Puu

Valga Puu on metsamajandamisega tegelev Eesti osaühing, mis kuulub bioenergeetika arendamise ja taastuvenergia tootmisega tegelevasse kontserni AS Graanul Invest. 
Ettevõtte asutas Andres Olesk 1999. aastal.
Valga Puu annab tööd 120 inimesele. Ettevõtte raiub suurusjärgus 200 000 tihumeetrit aastas, samas ka uuendab metsa, teeb noorendikke ja metsahooldust. Valga Puu varustab Valga-, Järva- Võru- ja Lääne-Virumaal asuvaid Graanul Invest graanulitehaseid ümar- ja hakkpuiduga. Selle käigus on Valga Puust kujunenud üks Eesti suuremaid metsamajandamise ettevõtteid. Ettevõttel on 12 komplekti metsamasinaid, millest neli komplekti töötavad riigimetsas, viis on harvendusraie ja kolm uuendusraie komplektid. Metsamaa hektar toodab aastas 7 tm juurdekasvu.
Valga Puu juhatusse kuuluvad Andres Olesk, Rain Siilivask ja Mihkel Matsin.
Ajalugu.
Esimesed 10 aastat majandati teiste metsi ja ettevõtte omas ka ise vähesel määral maad. 2008. aasta majanduskriis tekitas aga tõsise tagasilöögi, kuna ettevõttel oli palju kohustusi tehnika näol. 2009. aasta detsembris müüdi 50% Valga Puust ettevõttele Graanul Invest, mille järel oli võimalik kiirelt kasvada.
Finantsid.
Valga Puu 2021. aasta bilansimaht oli 47,4 miljonit eurot. Töötajate keskmine töötasu kuus oli 2117 eurot ja tegi sealjuures käivet ettevõttele keskmiselt 38 464 eurot. Tööjõukulude osakaal käibest moodustab keskmiselt 8 protsenti.
Tegevus.
Valga Puu pakub järgmisi teenuseid:
Ühiskondlik tegevus.
Valga Puu on toetanud Põlva-, Võru- ja Valgamaa Toidupanku. Lisaks toetab Valga Puu ka Lõuna-Eesti sportlasi ja spordiklubisid: Magnus Kirti, Grete Gaimi, FC Elvat, Võru FC Heliost jpt.
Tütarettevõtted.
AAB Ekskavaator OÜ on Valga Puu tütarettevõte, mille põhitegevusala on maaparandus ja teede ehitus. Ettevõte ehitab kuivendussüsteeme, rekonstrueerib ja uuendab metsa- ja põllumaad kasutades eri otstarbe ja suurusega ekskavaatoreid, mis võimaldavad kaevetöid teha eriti rasketes ja kitsastes oludes.
Tütarettevõtete sekka kuuluvad ka Dammix AS ja Voore Mets AS.
Kriitika.
Kodanikuliikumine Eesti Metsa Abiks on ettevõtet kritiseeritud looduslike pühapaikade rüüstamise eest, viidates 2016. aasta kevadele, mil osaühing raius Põlvamaal Põlva vallas Lutsu külas asunud 31 ristipuust maha kõik peale ühe.
2017. aasta detsembris tegi ettevõtte harvesterijuht Karula rahvuspargi piiranguvööndis Valga Puule kuuluval metsakinnistul lubatust kolm korda suuremas mahus sanitaarraiet. Ettevõte kaebas Keskkonnainspektsiooni määratud trahvi edasi Tartu maakohtusse, kus seda vähendati 720 eurolt 520-le. Maakohtu hinnangul viitas osaühinguga seotud isikute tegevus Karula rahvuspargis hoolimatule suhtumisele metsaõigusnormide täitmisse. Ettevõtte asutaja Andres Olesk kohtu hinnanguga ei nõustunud, viidates, et ettevõtte juhtimisahel on läbinud auditi ning vastab ISO ja PEFC sertifikaatides ettenähtule. Samuti ütles ta, et maha võeti ainult sanitaarraieks ette nähtud puid ning suurem raiemaht tulenes lihtsalt raieloa väljastamise ja raie teostamise vahelisel ajal piirkonda tabanud tormist, mille tõttu kahjustunud puid tuli oluliselt juurde.
Michael Cretu

Michael Cretu (rumeenia keeles "Mihai Crețu", sündinud 18. mail 1957) on saksarumeenia muusik, laulja, laulukirjutaja ja produtsent. Ta on enim teatud 1990. aastal loodud muusikaprojekti Enigma autorina. Tema naine oli laulja Sandra.
Konrad Emil Bloch

Konrad Emil Bloch (21. jaanuar 1912 – 15. oktoober 2000) oli Saksa päritolu Ameerika Ühendriikide biokeemik.
Bloch asus 1930. aastal õppima Müncheni Tehnikaülikooli keemia erialale, mille lõpetas 1934. aastal. Kuna Bloch oli juudi päritolu, lahkus ta Saksamaalt esmalt Šveitsi ning 1936. aastal emigreerus ta Ameerika Ühendriikidesse. Ühendriikides astus Bloch Columbia Ülikooli ning sai 1938. aastal doktorikraadi biokeemias. Ta õpetas aastatel 1939–1946 Columbia Ülikoolis ning seejärel Chicago Ülikoolis. Aastatel 1954–1982 oli ta Harvardi Ülikooli biokeemia professor.
1964. aastal sai Bloch koos Feodor Lyneniga kolesterooli ja rasvhapete ainevahetuse uurimise eest Nobeli meditsiiniauhinna.
Feodor Lynen

Feodor Felix Konrad Lynen (6. aprill 1911 – 6. august 1979) oli Saksamaa biokeemik. 
Lynen õppis aastatel 1930–1937 Müncheni Tehnikaülikoolis keemia erialal (lõpetas). 
II maailmasõja ajal jäi ta Saksamaale ning töötas 1942. aastast Müncheni Ülikooli keemialektorina. 1947. aastal sai Lynen abiprofessoriks ja 1953. aastal biokeemia professoriks. 1954. aastast oli ta Max-Plancki Rakukeemia Instituudi direktor. 1972. aastal liideti instituut Max Plancki Biokeemia Instituudiga ning Lynen sai Saksa Keemiaseltsi presidendiks.
1964. aastal sai Lynen koos Konrad Blochiga kolesterooli ja rasvhapete ainevahetuse uurimise eest Nobeli meditsiiniauhinna.
Kaasikjärve raba

Kaasikjärve raba (ka "Kaasikualune raba") on raba Jõgeva maakonnas Jõgeva vallas Kärde külas; see on osa Endla soostikust ja kuulub Endla looduskaitseala alla.
Rabast itta jääb Teosaare raba, kirdesse Männikjärve raba, põhja Linnusaare raba ja läände Endla järv.
Raba keskel asub Sinilaugas.
Ragnar Granit

Ragnar Arthur Granit (30. oktoober 1900 – 12. märts 1991) oli Soome-Rootsi füsioloog.
1967. aastal sai ta koos Haldan Hartlinei ja George Waldiga Nobeli meditsiiniauhinna silma füsioloogiliste ja keemiliste protsesside uurimise eest. 
Lapsepõlv ja haridus.
Granit sündis Riihimäkis ja ta vanemad olid soomerootslased. Granit veetis lapsepõlve Oulunkyläs ja käis Helsingis Rootsi normaallütseumis. Ta õppis filosoofiat Åbo Akademis ning omandas 1924. aastal Helsingi Ülikoolis bakalaureusekraadi meditsiinis ning 1927. aastal samal erialal doktorikraadi. 
Karjäär.
1928. aastal sai Granit Helsingi Ülikooli füsioloogia osakonna assistendiks ning 1929. aastal dotsendiks. 1937. aastal sai Granit füsioloogia professoriks. 1940. aastal tegi Harvardi Ülikool talle tööpakkumise ning ta oli seda juba vastu võtmas, kui Karolinska Instituut tegi talle samuti pakkumise. Granit otsustas minna Karolinskasse. 1941. aastal sai Granit Rootsi kodanikuks. 
Aastatel 1946–1967 oli Granit Karolinska Instituudi neurofüsioloogia professor.
Surm.
Granit suri 12. märtsil 1991 Stockholmis. Granit ja ta abikaasa on maetud Turu saarestikus asuva Korpo saare kalmistule.
Purde tänav (täpsustus)

Purde tänav on tänava nimi mitmes Eesti asulas ja külas:
Katherine Hayles

Nancy Katherine Hayles (sündinud 16. detsembril 1943) on kirjandusteadlane.
Ta esindab posthumanistlikku suunda kirjandusteaduses.
Ta töötab Duke'i Ülikoolis.
Pääsukese tänav (täpsustus)

Pääsukese tänav on tänava nimi järgmistes Eesti asulates:
Haldan Hartline

Haldan Keffer Hartline (22. detsember 1903 – 17. märts 1983) oli Ameerika Ühendriikide füsioloog.
Hartline lõpetas 1923. aastal Lafayette'i Kolledži. 1927. aastal lõpetas ta meditsiini erialal Johns Hopkinsi Ülikooli. 1940–1941 oli ta Cornelli Ülikooli füsioloogia abiprofessor, misjärel sai Pennsylvania Ülikooli biofüüsika professoriks. 1953. aastal asus ta Rockefelleri Ülikooli neurofüsioloogia professoriks.
1967. aastal sai Hartline koos Ragnar Graniti ja George Waldiga Nobeli meditsiiniauhinna silma füsioloogiliste ja keemiliste protsesside uurimise eest.
Agnė Bilotaitė

Agnė Bilotaitė (sündinud 29. jaanuaril 1982 Klaipėdas) on Leedu poliitik, ta kuulub erakonda Isamaaliit – Leedu Kristlikud Demokraadid. Ta oli 11. detsembrist 2020 kuni 12. detsembrini 2024 Leedu siseminister.
Ta lõpetas aastal 2000 Klaipėdas gümnaasiumi. Ta lõpetas 2006. aastal Klaipėda Ülikooli bakalaureusena politoloogia alal ja 2012. aastal Mykolas Romerise Ülikooli õigusteaduse magistrina.
Ta oli 11. detsembrist 2020 kuni 12. detsembrini 2024 Leedu siseminister.
Isiklikku.
Ta on abielus Gintas Petrusega. Nende poeg sündis juulis 2017.
Niine tänav (täpsustus)

Niine tänav on tänava nimi mitmes Eesti asulas:
Lloyd Austin

Lloyd James Austin III (sündinud 8. augustil 1953 USA Alabama osariigis Mobile'is) on Ameerika Ühendriikide maaväe erukindral, kes oli 22. jaanuarist 2021 kuni 20. jaanuarini 2025 Ameerika Ühendriikide kaitseminister. 
Jaanuarist 2012 kuni 2013. aasta märtsini oli ta 33. Ameerika Ühendriikide maaväe staabiülema asetäitja. Seejärel kinnitas president Barack Obama ta esimese mustanahalisena Ameerika Ühendriikide keskväejuhatuse (CENTCOM) 12. komandöriks, kus teenis 2013. aasta märtsist 2016. aasta märtsini. 2016. aastal läks ta erru ning astus Raytheon Technologies'i, Nucor'i, Tenet Healthcare'i ja Auburni Ülikooli nõukogude liikmeks. 
7. detsembril 2020 esitas presidendiks valitud Joe Biden ta kaitseministri kandidaadiks. Senat kinnitas Austini ministriks 22. jaanuaril 2021 häältega 93-2. Ta on esimene kaitseministriks saanud afroameeriklane. 
Usutunnistuselt on ta katoliiklane.
Akrüülamiid

Akrüülamiid on valge lõhnatu vees lahustuv tahke aine, mille keemiline valem on CH2=CHC(O)NH2. Orgaanilise ainena on akrüülamiid genotoksiline ja tõenäoliselt ka kantserogeenne.
Kasutusalad ja tööstus.
Akrüülamiidi kasutatakse peamiselt mitmesuguste polümeeride tootmiseks, nendest kõige levinum on polüakrüülamiid, mida kasutatakse paksendava ainena ja tahkete ainete flokulatsiooniks vees ja veepuhastuses.
Akrüülamiidi tootmine ei ole eriti keskkonnasõbralik (nagu ka enamiku muude keemiliste ainete tootmine), kuna keemilise reaktsiooni saamiseks kulub suures koguses energiat. Tavakohases sünteesis hüdraaditakse akrülonitriil, lisades katalüsaatoriks vasesooli. Sel meetodil eristub akrüülhapet akrüülamiidist rohkem ning kuna alusmaterjalis ja lõppsaaduses on mõlemas kaksikside, tekib kõrvalsaadusena etüleentsüanohüdraat, mis viitab taas tootmise keskkonnasaastatusele.
Akrüülamiid tekib toiduvalmistamisel eelkõige röstimisel, küpsetamisel ja praadimisel. 
Mürgisus.
Akrüülamiid on neurotoksiline ja tõenäoliselt kantserogeenne aine. Euroopa Toiduohutusameti (EFSA) uuringud on kinnitanud akrüülamiidi seose hiirtel ja rottidel vähi tekkimisega. Siiani aga pole otsest seost akrüülamiidil ja vähi tekkel inimeste seas veel leitud.
Aastatel 2003–2007 rahastas Euroopa Komisjon uuringu kuumtöödeldud toidus tekkivate toksiliste ainete kohta (HEATOX – "The Heat-generated Food Toxicants"). HEATOX-i projekti eesmärgiks oli hinnata leitud mürgiste ainete kahjulikkust inimese tervisele ja välja töötada uusi, tervislikumaid toidutöötlemise meetodeid. 
Sisaldus toidus.
2002. aastal avastas Eden Tareke Rootsis sellistest tärkliserohketest kuumtöödeldud toitudest nagu friikartulid ja kartulikrõpsud akrüülamiidi. Tareke tegi kindlaks, et akrüülamiid ja selle kogus toidus sõltub küpsetamise, praadimise või röstimise temperatuurist. Tänaseks on kinnitust leidnud, et enamikust väikese valgusisalduse ja suure süsivesikute sisaldusega toitudest (nt küpsised, hommikusöögihelbed, kohv ja ka imikutoidud) võib leida akrüülamiidi, mis võib tekkida nii tööstuslikes kui ka kodustes tingimustes. Kuigi akrüülamiidi tekke mehhanism toidus pole täpselt teada, on kindlaks tehtud, et mida kauem toitu küpsetada, seda rohkem seda ainet tekib. Hilisemad uuringud on tuvastanud, et akrüülamiidi esineb mustades oliivides, kuivatatud ploomides, kuivatatud pirnis ja maapähklites.
Demi Heinsoo

Demi Heinsoo (sündinud 16. novembril 2003) on eesti laskesuusataja.
2020. aasta noorte taliolümpiamängudel Šveitsis Lausanne'is saavutas ta 10 km individuaaldistantsil 15. koha.
Jessica Mauboy

Jessica Hilda Mauboy (sündinud 4. augustil 1989 Darwinis) on Austraalia poplaulja, laulukirjutaja ja näitleja.
Ta saavutas 2006. aastal Austraalia telesaates "Australian Idol" (neljandal hooajal) teise koha ning sõlmis plaadilepingu Sony Music Australiaga. 
Ta on üks edukamaid Austraalia lauljatare. Ta on teinud koostööd selliste rahvusvaheliselt tuntud artistidega nagu Flo Rida, Snoop Dogg, Ludacris, Jay Sean ja Pitbull ning on käinud kontserdireisidel koos Beyoncé ja Chris Browniga.
Ta oli 2014. aasta Eurovisiooni lauluvõistluse teise poolfinaali külalisesineja. 2018. aastal esindas ta Eurovisiooni lauluvõistlusel Austraaliat lauluga "We Got Love", mis pääses poolfinaalist 212 punktiga 4. kohalt edasi ning sai finaalis 99 punktiga 20. koha.
Helmut Aniko

Helmut Aniko (27. märts 1947 Tallinn – 7. juuni 2003) oli eesti džässmuusik, helilooja ja muusikapedagoog.
Aniko mängis või lõi solistina kaasa ansamblites Baltika, Virmalised, Psycho, Andromeeda jpt.
Sherman T14

Sherman T14 oli Suurbritannia ja Ameerika Ühendriikide vaheline koostöös toodetud universaalne jalaväetank. 
Disain ja areng.
T14 Shermani peal pidi olema kahuriks kas brittide QF 6-naelane (57 mm) või ameeriklaste 75 mm kahur. Sherman T14 nägi välja väga sarnane M4 Shermaniga, aga T14 oli soomus palju järsema nurga all. T14 ei näinud ühtegi lahingut, kuna seda hakati alles 1941 disainima ja 1944 aastal alles jõudis Suurbritanniasse. Kui tank lõpuks Suurbritanniasse jõudis, oli brittidel Churchill tank juba kaks aastat kasutuses olnud. Britid olid disaininud Cromwell tanki Sherman T14 järgi, mis oli Excelsior, aga see ka ei läinud teenistusse, kuna britid lahendasid probleemid, mis olid varasematel Churchill mudelitel.
Black Prince

Black Prince ('must prints') oli Churchill-tanki eksperimentaalne edasiarendus, mille loomist alustati 1943. aastal ja mis valmis 1945. aastal. Tanki tootis Inglismaal Vauxhall Motors, kes tootis kokku kuus prototüüpi.
Tank nimetati Must Prints Edwardi järgi.
Disain ja areng.
Black Prince lahingut ei näinud, kuna see valmis nii hilja. Black Prince pidi täitma rolli, mida pidi täitma kõik Churchill tankid, aga lisaks pidi see olema ka võimeline teisi tanke hävitama. Seetõttu pandi Black Prince tankil peale ka QF 17 naelane (76mm). Kui sõda lõppes, siis britid lõpetasid uute Churchill tankide leiutamise ning projektiga toimetamise.
Centurion (tank)

 
Centurion oli Suurbritannia lahingutank teise maailmasõja järgsest perioodist.
Seda hakati välja töötama 1943. ja tootmine algas 1945. aastal. Centurioni on peetud üheks paremaks teise maailmasõja järgseks tankiks ning seda toodeti ka veel 1960. aastatel.
Teine maailmasõda.
Tanki hakati välja töötama 1943. aastal teise maailmasõja oludes, kui britid tahtsid uut tanki, kuna sakslaste 88 mm oli väga suur oht, aga britid ei jõudnud Centurioni sõja ajaks valmis. Enne Centurioni ehitasid britid Cometi, mis aitas universaalse lahingutanki mõtet edasi anda. 
Külm sõda.
Centurioni kasutati Korea sõjas 1950. aastal. Kui britid olid seda tanki edasi arendanud, hakkasid paljud riigid seda tanki tellima ja ise tanke modifitseerima. 
Tänapäev.
Mõnes riigis on tänini kasutusel Centurioni modifitseeritud edasiarendusi või Centurioni tanki kere põhjal konstrueeritud uusi tanke.
Jüri Rästas

 
Jüri Rästas (15. detsember 1934 – 17. august 2010) oli eesti meremees, riigiametnik ja kirjanik.
Ta sündis Kiltsis paljulapselises politseiniku perekonnas. 
14. juunil 1941 perekond küüditati, 13. juulil jõuti Novosibirski oblasti Kolpaševski rajooni Kolomenskije Grivõ külla. 1944. aastal hakkas seal õppima esimeses klassis, 1954 astus Tomski metsatehnika kooli ja töötas laadijana. 1955. aastal sai metsatööde mehaaniku kutse ning asus tööle metsatööde traktoristide brigadirina. 
1958. aastal tuli tagasi Eestisse ning astus Tallinna Merekooli laevajuhtimise osakonda. 
1961 lõpetas merekooli ja hakkas madrusena tööle tüürimehele vajaliku praktika kogumiseks. 
1962 sai lähisõidu tüürimehe töödiplomi.
1964 sai kaugsõidu tüürimehe töödiplomi.
1965 astus Leningradi Makarovi nimelise kõrgema merekooli kaugõppesse laevajuhtimise erialal. 
1970. aastal sai üleviimise Odessa Merelaevastiku Instituuti.
Töötas Eesti Kalatööstuse Tootmiskoondise Ookean osakonnajuhatajana.
1987–1998 oli vabariigi tööhõiveameti juhataja.
1998. aastast oli ta Eesti Merehariduskeskuse õppejõud. 
Pirita Olümpiapurjespordikeskuse ehitamise ajal osales ehituse juhtimise komitees, sai selle eest olümpiamängude aumedali. 
Jüri Rästas on kirjutanud vene keeles arvukalt üksikasjalikke memuaare, elust Siberis, tööst Eesti merenduse ja kalalaevastiku ettevõtetes ning õpingutest meretööga seoses. 
Mahukas valik Rästase kogutud tekste on kättesaadav "Ookeani" veteranide veebiportaalis
Staunton

Staunton on linn Ameerika Ühendriikides Virginia osariigis.
Stauntonis sündis Woodrow Wilson, Ameerika Ühendriikide 28. president.
Linnas asub Mary Baldwini Ülikool.
Enns (jõgi)

Enns on Doonau jõe lõunapoolne lisajõgi, mis suubub Austrias Ennsi linnast põhjas. Ennsi jõgi ulatub 253 km lameda J-tähe kujulisena. See voolab oma lähtest Flachau küla juures üldiselt itta läbi Radstadti, Schladmingi ja Liezeni, seejärel pöörab Hieflau juures põhja, et voolata Steyri kaudu Weyerist ja Ternbergist mööda ning põhja pool Ennsi linna juures Doonausse.
Geograafia.
Ennsi lähe on Radstadti Tauerni mägedes Austrias Salzburgi liidumaal. Jääajal väljakujunenud orus voolab see Põhja-Lubjakivialpide ja Kesk-Ida-Alpide vahelisel piiril idatrajektooril läbi Steiermargi liidumaa, kus see möödub lõunaküljel Dachsteini rühmast. Admonti ja Hieflau vahel võtab see pöörde põhja ja läbib Gesäuse, 15 km pikkuse kuristiku, kus see läbistab Ennstali Alpide lubjakivi. Sealt edasi põhja voolates jõuab see Ülem-Austria liidumaal Laussabachi suudmesse. Steyrist põhjas moodustab see piiri Ülem-Austria ja Alam-Austria (varem tuntud ka kui "Austria sealpool Ennsi" ja "Austria siinpool Ennsi") vahel. Lõpuks suubub see Mauthausenis ja Ennsi linnas Doonausse.
Enns on tüüpiline kärestikujõgi ja ammutab vett enam kui 6000 km² suuruselt alalt, mis on Austrias suuruselt viies. Keskmine vooluhulk suudmes on 201 m³/s.
Geoloogilise ajaarvamise triiase ajastu Anisiumi iga on nime saanud Ennsi jõe ladinakeelselt nimelt Anisus.
Ajalugu.
19. sajandi keskpaigas hakati ehitama 70 km pikkust kanalit Weißenbachi ja Gesäuse vahele, et kasutada vett põllumajanduses ja metsanduses.
Kokku on "Ennskraftwerke AG" ehitanud 10 elektrijaama koguvõimsusega 345 MW.
Hüdroelektrijaamad.
Praegu on Ennsi jõel 15 hüdroelektrijaama:
Lisajõed.
Kõige olulisemad lisajõed on Palten, Salza ja Steyr.
Transport.
Suur transiiditee, mis ühendab Saksamaad ja Sloveeniat läbi Austria, kulgeb läbi Ennsi oru. Niinimetatud "Eisenstraße" ('raudmaantee') kulgeb piki jõge Hieflau ja Ennsi vahel, seda mööda veeti rauamaaki Steiermargi Erzbergilt ('maagimägi') Linzi terasetehasesse.
Václav Bedřich

Václav Bedřich (28. august 1918 Příbram – 7. märts 2009 Praha) oli tšehhi animafilmirežissöör.
Tema lavastatud joonisfilmide seas on "Must ja valge koer" ja "Maksikoer Fik".
Kunnar

Kunnar on eesti mehenimi.
1. jaanuari 2020 seisuga oli Eestis eesnimi Kunnar 155 mehel. Kunnar on Eestis levikult 511. mehenimi.
Kõige populaarsem oli eesnimi Kunnar vanuserühmas 55–59, kus neid oli 10 000 elaniku kohta 2,36, ning Saare maakonnas, kus neid oli 10 000 elaniku kohta 3,28. Kunnar oli keskmiselt 46 aasta vanune (mediaanvanus oli 47).
Marko Kropõvnõtskõi

Marko Kropõvnõtskõi (ukraina keeles Марко́ Луки́ч Кропивни́цький, 22. mai (vkj. 7. mai) 1840 – 21. aprill (8. aprill) 1910) oli ukraina kultuuritegelane. 
Mälestuse jäädvustamine.
Tema järgi on nimetatud Kropõvnõtskõi linn.
Veiko Herodes

Veiko Herodes (sündinud 17. septembril 1969) on eesti anestesioloogia- ja intensiivraviarst. 
Ta kandideeris 2015. aasta Riigikogu valimistel Vabaerakonna nimekirjas.
Isiklikku.
Tema isa on Jaak Herodes.
Petit Palais

Petit Palais (prantsuse keeles 'väike palee') on Pariisi VIII ringkonnas asuv kunstimuuseum, mille hoone valmis 1900. aasta maailmanäituse jaoks.
Grand Palais

Grand Palais (prantsuse keeles 'suur palee') on Pariisi VIII ringkonnas asuv näitusehall ning teadus- ja kunstimuuseum, mille hoone valmis 1900. aasta maailmanäituse jaoks.
Lovćen

Lovćen (serbia keeles "Ловћен") on Montenegro esindusmägi Njeguši küla lähistel Cetinje vallas.
Oru tänav (täpsustus)

Oru tänav on tänava nimi järgmistes Eesti asulates:
Aerosmith (album)

"Aerosmith" on ansambli Aerosmith 1973. aasta album.
Get Your Wings

"Get Your Wings" on ansambli Aerosmith 1974. aasta album.
Toys In The Attic

"Toys In The Attic" on ansambli Aerosmith 1975. aasta album.
Mira Furlan

Mira Furlan (7. september 1955 Zagreb – 20. jaanuar 2021) oli horvaatia filminäitleja ja laulja. Tema populaarseimad osatäitmised olid Delenn USA telesarjas "Babylon 5" ja Danielle Rousseau sarjas "Teadmata kadunud".
Mira Furlan õppis näitlemist Zagrebi Draamakunsti Akadeemias, pärast lõpetamist töötas 1991. aastani Horvaatia Rahvusteatris. 1991. aastal emigreerus Ameerika Ühendriikidesse.
Filminäitlejakarjääri algusaastatel tegi ta rolli Emir Kusturica Kuldse Palmioksaga pärjatud filmis "Kui isa oli komandeeringus" (1985). 2010. aastal mängis ta Danis Tanovići filmis "Colombia tsirkus" ja 2012. aastal tegi rolli Sergio Castellitto filmis "Sündinud armastama" (originaalpealkiri "Venuto al mondo").
Temalt ilmus mitu muusikaalbumit, teiste seas "Songs From Movies That Have Never Been Made" ja "1000 years ago in Yugoslavia".
Mira Furlani abikaasa oli filmi- ja teatrilavastaja Goran Gajić, neil on poeg Marko Lav Gajić (sündinud 1998).
Ta suri oma kodus Los Angeleses Lääne-Niiluse viiruse põhjustatud tüsistustesse.
550 Madison Avenue

550 Madison Avenue (varem teatud kui Sony Tower või Sony Plaza, enne seda kui AT&amp;T Building) on 197-meetri kõrgune pilvelõhkuja, mis asub Madison Avenuel Midtown Manhattanis. New Yorgi 37-korruseline kõrghoone on postmodernistliku arhitektuuri üks parimaid näiteid.
New York City Mälestusmärkide Säilitamise Komisjon määras 2018. aastal ehitise kaitsealuseks mälestusmärgiks ("New York City Landmark").
Lemme Haldre

Lemme Haldre (sündinud 8. märtsil 1955) on eesti lastearst, kliiniline psühholoog-psühhoterapeut, kliiniline seksuoloog ja kunstnik.
Ta on õppinud Tartu Ülikoolis pediaatriat ning omandanud samas kliinilise psühholoogi kutse.
Haldre on töötanud pediaatrina Tartu Ülikooli Lastekliinikus ja Tartu Sanatoorses Koolis, psühhoterapeudina Tartu laste tugikeskuses ja kliinikus Elite ning lektorina Tartu Ülikoolis ja Tervise Arengu Instituudis.
Ta on õppinud kunsti Konrad Mägi Ateljees Heldur Viirese käe all ning kuulub Tartu Kunstnike Liitu.
Isiklikku.
Tema abikaasa on Sulev Haldre.
Pilve tänav (täpsustus)

Pilve tänav on tänava nimi mitmes Eesti asulas:
Tortilja

Tortilja ehk tortilla on ümmargune (6–30 cm diameetriga), õhuke, Mehhikost ja Kesk-Ameerikast pärit lameleib, mis on valmistatud hapnemata maisijahust, harvemini nisujahust. Traditsiooniliselt keedetakse tortiljade maisi kustutamata lubjaga, et maisi sisemus pehmeneks ja kestad tuleksid lahti. Kustutamata lubi oli Mehhiko toidus peamine kaltsiumiallikas. Traditsiooniliselt küpsetati tortiljasid kuumal plaadil. Tortiljat süüakse peamiselt vürtsika täidisega, mis koosneb peamiselt lihast ja juustust.
Tortilja sarnased on muud hapendamata (või osaliselt hapendatud) lameleivad, nagu "lavašš" või "roti", mida samuti kasutatakse täidise pakkimiseks.
Erinevad tortiljad.
Maisitortilja.
Maisitortilja on vanim tortiljaliik ("Masa de Maíz"). Maisitortilja valmistamiseks tuleb mais kõigepealt nikstamaliseerida, mille käigus mais leotatakse ning keedetakse, et hävitada kahjulikud ained. See sai alguse Mehhikost ning seejärel levis ülejäänud Ameerikasse. Esimesed tortiljad valmistati Oaxacas 1500–500 aastat eKr. 19. sajandi lõpus tulid kasutusele Mehhikos leiutatud tortiljade valmistamise masinad, mida kutsutakse tortiljapressideks. 
Nisutortilja.
Eurooplased hakkasid kasutama nisu, mis hiljem levis Ameerikasse. Sealt sai alguse nisutortiljade valmistamine. Esimesed nisutortiljad valmistati Mehhiko põhjaosas. Nisutortiljad valmistati jahust ja veest. Tänapäeval sisaldavad tortiljad lisaks rasva (õli või searasv), soola, juuretist (nt Küpsetuspulbrit) ja muid lisandeid. Nisutortiljadest tehakse peamiselt burritosid või tacosid, mis on Mehhiko toidukultuuri igapäevane osa. Mehhiko toidukultuur on mõjutanud ka Ameerika Ühendriikide kööki.
Toiteväärtus.
Nisutortiljades on rohkem rasva, sest nad sisaldavad tavaliselt searasva või taimseid rasvasid. Maisitortiljad on head kiudainete ja magneesiumi allikad. Kiudained on olulised seedimisele ja südame tervisele. Magneesium mängib olulist rolli aju, lihaste ja südame töös.
Metsa põik (täpsustus)

Metsa põik on tänava nimi järgmistes Eesti asulates:
Malmi tänav (täpsustus)

Malmi tänav on tänava nimi mitmes Eesti asulas:
Muru tänav (täpsustus)

Muru tänav on tänava nimi järgmistes Eesti asulates:
Ed Bruce

Ed Bruce (õieti William Edwin Bruce; 29. detsember 1939 Keiser, Arkansas – 8. jaanuar 2021 Clarksville, Tennessee) oli USA kantrimuusik, laulukirjutaja ja näitleja.
Tema tuntumate lugude seas on "Mamas Don’t Let Your Babies Grow Up to Be Cowboys", "You’re the Best Break This Old Heart Ever Had", "After All", "Girls, Women and Ladies", "When You Fall In Love Everything’s A Waltz", "My First Taste of Texas", "Ever, Never Loving You" ja "The Last Cowboy Song". 
Tema kirjutatud laule on esitanud teiste seas Tanya Tucker, Crystal Gayle, Waylon Jennings ja Willie Nelson.
Tamswegi ringkond

Tamswegi ringkond (saksa "Bezirk Tamsweg") on ringkond Austrias Salzburgi liidumaal. See kattub Lungau piirkonnaga.
Lungau platoo asub Kesk-Ida-Alpides, seda piiravad Kõrg-Tauerni mäestik läänes, Madal-Tauern põhjas ja Gurktali Alpid (Nocki mäed) lõunas.
Piirkonda eraldab Pongau piirkonnast Madal-Tauernit ületav Radstadti Tauerni kuru. Lõunas viib Katschbergi kurumaantee naaberliidumaale Kärntenisse. 1974. aastast läbib Tauern Autobahn mõlemad mäestikud Tauerni maanteetunneli ja Katschbergi tunneli kaudu. Idas voolab Muhri lähedalt algav Muri jõe ülemjooks Murau suunas Steiermargi liidumaal, selle kõrval on kitsarööpmeline Taurachi raudtee ja Muri oru raudtee.
Mõningase alpikarjamajanduse kõrval sõltub Lungau suuresti turismist.
Haldusjaotus.
Ringkond on jaotatud 15 vallaks ("Gemeinde"), millest 3 on alevvallad ("Marktgemeinde").
Alevvallad:
Vallad:
Maakri 36

Maakri 36 on elumajaks rajatud kõrghoone, mis asub Tallinna südalinnas Maakri tänavas. 20-korruseline hoone valmis aastal 2003. Maja arhitektuuriline kõrgus on 71,5 m. See oli üks esimesi hooneid Tallinna kõrghoonestikus.
Dieveniškėse regionaalpark

Dieveniškėse regionaalpark (leedu keeles "Dieveniškių istorinis regioninis parkas") on regionaalpark Leedus Šalčininkai rajoonis.
Dieveniškėse regionaalpark asub Leedu kaguosas Gauja jõe kallastel ja Dieveniškėse alevi ümbruses. Regionaalpark asutati 1992. aastal, et kaitsta sealse ümbruskonna maastikke ja kultuuripärandit. Sealsel Valgevene piiri äärsel alal on koos elanud leedulased, valgevenelased, juudid ja poolakad, pannes aluse omapärasele Dieveniškėse murrakule, mida on kirjeldanud Peeter Arumaa. Geoloogilises mõttes on see ainus piirkond Leedus, kus on sagedased liiva ja kruusa konglomeraadid.
Regionaalpargi tänavkülade struktuur pärineb XVI sajandi maareformi aegadest, mil Leedu suurvürstiriiki jäävatel aladel kehtestati kolmeväljasüsteem ja valduste struktuur. Toona asustati riigimõisade talupojad ümber teede äärde, mis pani aluse tänavkülade tekkele, kus elumajad ja aidad asusid teede pool, laudad ja küünid aga kruntide haritava maa poolsel küljel. Regionaalpargis on säilinud 13 taolist vanapärast tänavküla.
Regionaalpargis kasvavad mitmed Leedu punases raamatus olevad taimed, nende seas "Lathyrus laevigatus", vööthuul-sõrmkäpp, balti sõrmkäpp, kahkjaspunane sõrmkäpp, laialehine sõrmkäpp, valge tolmpea, läikiv kurdsirbik, jõgi-särjesilm, põld-piiphein, harilik käokann, arujumikas, kibe tulikas, harilik ungrukold ja mägiarnika. Valge tolmpea jaoks on see ainuke kasvukoht Leedu aladel. Kaitstavatest seeneliikidest esinevad seal [[roosa kõrvliudik], [[roostetorik]], [[pruunjas narmik]] ja [[tammenahkis]].
Sealsetes metsades võib kohata [[hunt]]i ja [[ilves]]t, ent need pole seal püsiasukad. Püsiva seire objektideks on sealsetest liblikatest [[violetjas kuldtiib]], lindudest [[teder]], [[öösorr]], [[herilaseviu]], [[musträhn]] ja [[sinirind]]. Kaitstavatest liblikatest elavad seal veel [[suur-kuldtiib]] ja [[vareskaera-aasasilmik]].
[[Pilt:Poškonys,_posūkis.JPG|pisi|left|Poškonysi kivi]]
Regionaalparki jäävad looduskaitsealune Stakai tamm, Grybiškėse mänd ja tamm. Selle aladel asuvad Rimašiai kivikülv ja Kalviai kivid, lisaks on seal mitmeid märkimisväärseid kive nagu Dieveniškių Mokas, Poškonysi kivi, Dailidėse kivi, mitmete legendidega seotud Žižmai kivi ehk Neetud pulm, Jankelis ja Jankeliukas. Mitmed neist esindavad Leedu lõunaosas ja [[Valgevene]] loodeosas leiduvaid tulbakujuliseid kive, mis on tõenäoliselt I aastatuhandel [[jatvingid|jatvingite]] püstitatud mälestised.
Regionaalpargi territooriumil asub üks [[linnamägi]], sinna jääb ka [[Norviliškėse loss]]. Regionaalpargis on viis riikliku kaitse all olevat [[tumulus]]te gruppi.
Dieveniškėse regionaalpargi halduskeskus asub [[Poškonys]]i külas, Centrinė 2. Tähtsamad asulad regionaalpargi territooriumil on Dieveniškės ja Poškonys.
Dieveniškėse regionaalpargi pindala on 8 598 hektarit, 51% kaitsealast on metsade all. Erinevate kaitsealade all on sellest 86%.
Välislingid.
[[Kategooria:Leedu regionaalpargid]]
[[Kategooria:Šalčininkai rajoon]]
Drag show

Drag show on meelelahutusvorm ja vaatemäng, mis võib koosneda erinevatest tantsu- ja laulunumbritega "drag"-etteastetest, paroodiatest, iludusvõistlustest, püstijalakomöödiast ja muudest meelelahutuslikest etüüdidest. 
Drag brunch on "drag show" tüüp, milles "drag"-kuningad ja "drag"-kuningannad esinevad päevasel ajal publikule baarides või restoranides. Teadaolevalt Eesti esimene "drag brunch" toimus Sveta baaris, kus toimus lisaks "drag"-esinemistele karaoke ja söömisvõistlus. Tartus toimus esimene üritus Euroopa Kultuuripealinn Tartu programmi kuuluva projekti "Siinpool sood" osana 2024. aastal.
X-Baar

X-Baar on Baltimaade vanim homobaar, mis avati 1998. aasta 14. juunil Sauna tänaval Tallinnas. Komandandi teel tegutsevat X-baari on varem peetud ka Väike-Karja ja Tatari tänaval. 
X-Baari eestvedajad olid Sirje Atso ja Taimi Heinsoo.
Lille põik

Lille põik on tänava nimi mitmes Eesti asulas:
Aida tänav (täpsustus)

Aida tänav on tänava nimi järgmistes Eesti asulates:
Kajasõna

Kajasõna on ideofooniliste ehk helisid jäljendavate sõnapaaride teine sõna, mis osaliselt kordab esimest, ei esine aga iseseisva
sõnana nagu näiteks teine sõna eesti sõnapaaris tühi-tähi…
Kajasõnu on kirjeldatud näiteks mitmetes Lõuna-Aasia keeltes, sealhulgas tamili keeles, ka mandariini keeles. Eesti keeles on kajasõnu rohkesti. 
Näiteid.
Kajasõnadeks on teine sõna neis sõnapaarides:
Mona Malm

Mona Malm (õieti Mona Kristina Wahlman; 24. jaanuar 1935 Stockholm – 12. jaanuar 2021 Stockholm) oli rootsi näitleja.
2010. aastal sai ta Kuldpõrnika elutööauhinna (rootsi Hedersguldbaggen).
Vaduzi katedraal

Vaduzi katedraal (saksa keeles "Kathedrale St. Florin in Vaduz") on uusgooti stiilis sakraalehitis ja Vaduzi katoliku peapiiskopkonna keskus. Kuigi algselt oli see kihelkonnakirik, siis 1997. aastal nimetati see ümber katedraaliks.
Liechtensteini pealinna Vaduzi pühakoda valmis 1874. aastal varasematele keskaegsetele vundamentidele arhitekt Friedrich von Schmidti projekti alusel. Kiriku kaitsepühak on Vinschgau orust pärit 9. sajandi vaimulik Remüse Florinus.
Remüse Florinus

Remüse Florinus (surnud aastal 856) oli austatud pühak katoliku kirikus, eriti Churi, Bolzano-Brixeni, Vaduzi ja Reinimaa piiskopkondades.
Tema elust on vähe teada, kuna puudub varajane elulookirjeldus. Florinus võis olla ristiusku pöördunud anglosaksi mehe ja juudi naise poeg, kes oli tagasiteel Rooma palverännakult asunud elama Vinschgau orgu Matschi. Florinus sai hariduse preestrilt Unterengadinis, kus ta ka pühitseti. Seejärel töötas ta edasi preestrina Remüsis.
Tamsweg

Tamsweg on alev ja vald "(Marktgemeinde)" Austria Salzburgi liidumaal Steiermargi liidumaa piiri ääres, Tamswegi ringkonna halduskeskus ja suurim asula Salzburgi Lungau piirkonnas.
Tamsweg asub Schladmingi Tauerni mäestiku lõunanõlval Kesk-Ida-Alpides, Muri jõe ülemises orus, mis on Austria kuivim valgla. Asulad on Haiden, Keusching, Lasaberg, Mörtelsdorf, Sauerfeld, Seetal, Tamsweg ja Wölting.
Ajalugu.
Olles olnud kord Rooma Noricumi provintsi osa, oli Lungau alates 6. sajandist slaavi asuala, mis langes 8. sajandil Baieri hertsogite mõju alla. Paikkonda "Taemswich" on esmamainitud 1156. aasta paiku. Kihelkonnakiriku, mis oli algselt naabruses asuva Mariapfarri filiaal, omandas Salzburgi peapiiskop Eberhard II 1246. aastal. Vürstlikud peapiiskopid püstitasid 1433. aasta paiku St Leonhardi palverännukiriku, mis 15. sajandi lõpus laiendati kindluskirikuks, pidades silmas korduvaid Osmanite sissetungide. 1490. aastal okupeerisid selle kuningas Mátyás Hunyadi Ungari väed ja sellest sai veriste võitluste paik keiser Friedrich III relvajõudude vastu.
Peapiiskopid võitlesid oma valdustes reformatsiooni vastu ja vastureformatsiooni käigus laiendati Tamswegi piiskopiresidentsi ning 1587. aastal anti selle kodanikele täiendavad turuõigused, eriti soola ja rauaga kauplemise osas. Esimese koalitsiooni sõja ajal okupeerisid Tamswegi 1797. aastal Prantsuse väed ning pärast Salzburgi vürstliku peapiiskopkonna sekulariseerimist 1803. aastal läks see 1805. aasta Pressburgi rahu kohaselt koos Salzburgi kuurvürstkonnaga Austria keisririigile. Ääremaa majandust soodustati otsustavalt, kui Tamsweg sai Muri oru raudteeliini avamisega 1894. aastal juurdepääsu Austria-Ungari raudteevõrgule.
Tamsweg on tähelepanuväärne oma iga-aastase Simsoni kuju rongkäigu tõttu.
Transport.
Tamsweg asub liidukiirteede (Bundesstraßen) ristumiskohas: B95 Turracher Straße Mauterndorfist Predlitz-Turrachisse Steiermargis ning B96 Murtal Straße Sankt Michael im Lungaust ja A10 Tauern Autobahn (Euroopa maantee E55) Muraust.
Selle juurde pääseb ka Murtalbahni kitsarööpmelise raudtee lõppjaamast, mis viib Austria Lõunaraudteeni ("Südbahn") Unzmarkt-Frauenburgis.
Prantsusmaa lahtiste tennisemeistrivõistluste naiste paarismängu võitjate nimekiri

Prantsusmaa lahtised tennisemeistrivõistlused naiste paarismängus on tenniseturniir, mida peetakse Prantsusmaa lahtiste meistrivõistluste raames alates 1907. aastast Turniiri mängitakse väljas savi-kruusa väljakutel ja seda peetakse alates 1928. aastast Prantsusmaal Pariisis Stade Roland Garrosel. Prantsuse lahtised meistrivõistlused mängitakse mai viimasel nädalal ja juuni esimesel nädalal ning see on olnud alates 1987. aastast kalendriaasta teine ​​suure slämmi turniir. Aastatel 1915–1919 turniiri I maailmasõja tõttu ja perioodil 1940–1945 II maailmasõja tõttu ei mängitud.
Alates tennise maailmameistrivõistluste kaotamisest 1925. aastal on meistrivõistlustel olnud "suurte meistrivõistluste" staatus, mida hiljem nimetati suure slämmi turniiriks. Meistrivõistlused olid kuni 1967. aastani reserveeritud harrastajatele, kuid alates 1968. aastast on see avatud ka elukutselistele tennisistidele.
Vaata ka.
Prantsusmaa lahtiste tennisemeistrivõistluste muud võistlused
Suure slämmi turniiride naiste paarismängu võitjate nimekirjad
Madal-Tauern

Madal-Tauern (saksa: "Niedere Tauern", sloveeni: "Nizke Ture") on mäestik Kesk-Ida-Alpides, Austria Salzburgi ja Steiermargi liidumaadel.
Nime etümoloogia kohta vaata Tauern.
Geograafia.
Mäestik moodustab osa Alpide peaahelikust. Madal-Tauerni kõrgeim tipp on Hochgolling, mis on Schladmingi Tauerni osa.
Olulised kurud on Radstadti Tauerni kuru (1738 m), Sölki kuru (1788 m) ja Triebeni Tauerni kuru (1274 m). Mäestiku ületab ka "Tauern Autobahn" (A10) läbi Tauerni maanteetunneli.
Piirid.
Läänes ja lõunas eraldavad "Murtörli" mäekuru ja Muri jõgi neid Kõrg-Tauerni mäestikust, samas idas ja põhjas tähistavad Ennsi jõgi ja Schoberi kuru piiri Põhja-Lubjakivialpidega.
Alpiklubi klassifikatsioon.
Ida-Alpide Alpiklubi klassifikatsiooni järgi võib Madal-Tauerni jaotada neljaks alamrühmaks (läänest itta):
Ülalpoolloetletud nelja rühma peetakse Alpide alajaotusteks.
Geoloogia ja keskkond.
Madal-Tauern tähistab pideva jääkilbi ligikaudset idapiiri Alpides Würmi jäätumise ajal. Rühma idapoolsed osad olid seetõttu jäätumata ja ränirikastele taimedele oluliseks refuugiumiks.
Talisport.
Madal-Tauernis asub mitu suusakuurorti, näiteks Obertauern ja Schladming.
Idokopase neem

Idokopase neem on neem Venemaal Krasnodari krais Musta mere kirderannikul, Purje kaljust mõne kilomeetri kaugusel kagus. Neeme järgi on saanud nime residents, mille rajamist alustati 2001. aastal.
Pi-Hole

Pi-hole on Linuxipõhine reklaamide ja Interneti jälgijate blokeeriv rakendus, mis toimib DNS uhteserverina ja valikuliselt ka DHCP serverina.
See on mõeldud kasutamiseks abiseadmetel, millel on internetiühendus, peamiselt Raspberry Pi, aga töötab ka teistel Linux OS seadmetel, kaasa arvatud pilves.
Pi-hole suudab blokeerida tavalisi internetilehtedel olevaid reklaame, aga ka nutitelerite ja nutitelefonidel kuvatavaid reklaame.
Ajalugu.
Pi-Hole projekt loodi Jacob Salmela poolt vabavarana mõeldud alternatiivina AdTrapile aastal 2014.
Olemus.
Pi-Hole kasutab FTLDNS (muudetud dnsmasq versioon), cURL, lighttpd, PHP ja AdminLTE töölauarakendust, et blokeerida teadaolevalt jälgimiseks või reklaamimiseks mõeldud DNS päringuid. Pi-Hole rakendus toimib DNS serverina privaatvõrgu jaoks, mis asendab olemasoleva muu seadme või Interneti tarnija DNS serveri. Blokeeritavate domeenide ja reklaamide nimekiri on rakendusel vaikimisi kaasas ning seda on võimalik kasutajal veelgi seadistada, misjärel Pi-Hole võrdleb väljaminevaid DNS päringuid. Kui päring on nimekirjas või kasutaja kasutajadefineeritud loendis, siis Pi-Hole peatab päringu ning vastab päringu teinud seadmele fiktiivse aadressiga.
Kuna Pi-Hole töötab võrgutasandil, siis see suudab blokeerida nii tavalisi internetibrauserist tehtud reklaamipäringuid, aga ka muudest allikatest ja seadmetest, näiteks Android, iOS ja nutitelerid.
Pi-Hole oskab domeene blokeerida ilma ruuteris DNS filtrit seadistamata, kuna see kasutab virtuaalse privaatvõrgu teenuseid. Kõik seadmed, mis ühilduvad klassikaliste VPN'idega, ühilduvad ka Pi-Hole'iga ilma DNS serverit seadistamata.
Kuna kasutaja saab seadistada enda musta registri, saab ka blokeerida seadmeid tervest veebilehtedest. Sarnaselt kui Pi-Hole'is on vaikimisi mõni domeen blokeeritud, saab kasutaja seda käsitsi lubada, näiteks juhul kui veebilehe peafunktsioonid on häiritud blokeerimise tõttu. 
Erinevus teistest reklaamiblokeerijatest.
Teised reklaamiblokeerijad toimivad tavaliselt ainult selles kindlas veebibrauseris, kuhu nad on installeeritud, kui Pi-Hole on sarnane võrgu tulemüürile ning kaitseb kõiki seadmeid, mis on sellega ühendatud.
Putini palee

 
Putini palee (vene keeles Дворец Путина), ka Idokopase neeme residents (vene keeles Резиденция на мысе Идокопас), on Venemaal Krasnodari krais Musta mere kirderannikul Idokopase neemel asuv paleekompleks, mille ehitamist alustati 2005. aastal.
Seekirchen am Wallersee

Seekirchen am Wallersee (ka "Seekirchen") on linn Austrias Salzburgi liidumaal Salzburg-Umgebungi ringkonnas.
Ajalugu.
Piirkond asustati 5000 aastat tagasi ja see on vanim Austria asula, mis täna veel olemas.
Transport.
Linn asub Salzburgist 15 km kaugusel ja seda teenindab raudteeliin (teine jaam Seekirchen-Süd on kavandatud 2030. aastaks), mis kuulub ka Salzburg S-Bahni hulka.
Neumarkt am Wallersee

Neumarkt am Wallersee on linn Austrias Salzburgi liidumaal Salzburg-Umgebungi ringkonnas.
Juured.
Linn sai alguse 1240. aastal seoses Salzburgi peapiiskopi Erberhard II-ga.
Ajalugu.
Napoleoni sõdade ajal 1800. aasta detsembris toimus Neumarkt am Wallersees sõjategevus pärast suurt kaotust Hohenlindeni lahingus põgeneva Austria armee ja jälitava Prantsuse armee vahel. Austerlastel läks selles, nagu ka teistes selle kampaania ettevõtmistes, halvasti.
Karma (Valgevene)

Karma (poola keeles "Korma") on alev Valgevenes Homieli oblastis, Karma rajooni halduskeskus. Karma asub Homieli linnast 110 kilomeetri kaugusel.
Haridust annavad üldhariduskool ja gümnaasium, spordikool ja muusikakool. Alevis on kultuurmaja ja kaks raamatukogu. Karmas on toiduainetetööstuse ja kergetööstuse ettevõtteid, seal valmistatakse ehitusmaterjale. Alevis antakse välja kohalikku lehte Сьвітанак над Сожам.
Vaatamisväärsuseks on mõisakompleksi säilinud osa, juudi kalmistu, aastal 1832 valminud õigeusu kiriku varemed ja alevi ajalooline keskus.
Asula nimi.
Karma on saanud nime seal voolava Karmianka jõekese järgi. Selle nimi on omakorda ürgne ja pärineb tõenäoliselt soomeugri keeltest. Võimalik on tulenemine sõnast "kurm", mis tähendab lahesoppi, "kuurna" või "kurma" (kalapüügivahend).
Ajalugu.
Vanimad arheoloogilised leiud selles piirkonnas pärinevad kahekümne kuuendast aastatuhandest enne meie aega. Esimesed kirjalikud teated pärinevad siiski aastast 1665, mil seda mainiti kui alevit Toona jäi see Minski vojevoodkonda ja selle Rečyca maakonda.
Seoses Poola jagamisega läks Karma aastal 1772 Venemaa koosseisu, kus sellest sai vallakeskus Mogiljovi kubermangu Rogatšovi maakonnas. Toona kuulus see Bõkovskitele ja alevis tegutses tellisevabrik. Aastal 1847 oli alevis Tšernigivisse viiva postimaantee hobupostijaam. Aastal 1882 oli alevis õigeusukirik, seal tegutses kolm sünagoogi. Alevis oli vesiveski ja 36 poodi. Aastal 1886 avati seal kool. Toona peeti seal aastas kolm korda laata. 
Karma hakkas 25. märtsil 1918 kuuluma Valgevene Rahvavabariiki. 1. jaanuaril 1919 võttis Valgevene NSV juhtkond vastu otsuse, et asula kuulub Valgevene koosseisu. Reaalselt läks alev Valgevene NSV koosseisu aastal 1924, kus sellest sai rajoonikeskus.
Aastal 1919 vallutasid alevi ajutiselt kohalikud enamlaste vastu üles tõusnud talupojad. Samal aastal muudeti Karma alevikuks. Alevi staatuse sai asula taas aastal 1938.
Teise maailmasõja ajal okupeerisid Saksa väed alevit 15. augustist 1941 kuni 26 novembrini 1943. Aastal 1939 moodustasid alevi elanikkonnast 40,27% juudid. Kõik nad koondati sealsesse getosse ja hukati 8. novembril 1941.
Karma rajoon

Karma rajoon on 2. järgu haldusüksus (rajoon) Homieli oblastis Valgevenes. Rajooni pindala on 949 km². 2018. aasta seisuga elas seal 13 213 inimest.
Rajoon moodustati 1924. aastal, ent aastal 1962 see likvideeriti. Rajoon moodustati tänapäevastes piirides taas aastal 1966. See koosneb järgmistest külanõukogudest: Baravaja Buda, Barsuki, Kamienka, Karoćki, Lićvinavičy, Łužoki, Starahradi ja Vornaŭka külanõukogu. Lisaks moodustab omaette haldusüksuse veel Karma alev, mis on ka rajooni halduskeskus.
Tähtsaimaks jõeks on Sož. 37 % rajioonist on kaetud metsaga. Kõrgeim koht ulatub 172 m üle merepinna. Maavaradest leidub rajoonis kriiti.
2009. aasta seisuga oli elanikest 95,29% valgevenelasi, 3,08% venelasi ja 1,63% muust rahvusest inimesi. 85,88% elanike emakeeleks oli valgevene keel, 13,26% elanike emakeeleks oli vene keel. Koduse keelena kasutas valgevene keelt 48,89% elanikke, vene keelt aga 36,89%.
Tšornobõli katastroofi järel saastus suur osa rajoonist, mistõttu tuli 3400 sealset peret ümber asustada.
Oberndorf bei Salzburg

Oberndorf bei Salzburg on linn Austria Salzburgi liidumaal, umbes 17 km Salzburgist põhja pool. See asub Salzachi jõe ääres Salzburg-Umgebungi ringkonnas.
Ajalugu.
Selle sõsarlinn üle Salzachi silla on Laufen Baieris. Linn jaotati kaheks Napoleoni sõdade järel, kui endine Salzburgi peapiiskoppide vürstkond jaotati 1816. aastal pärast Viini kongressi osaks, mille võttis Baieri kuningriik, ja osaks, mille võttis Austria keisririik.
"Püha öö".
Oberndorf on maailmakuulus jõululaulu "Püha öö" (saksa "Stille Nacht") sünnikohana; laulu esitasid esimestena 1818. aasta jõululaupäeval koolmeister Franz Xaver Gruber ja noor preester Joseph Mohr endises Püha Nikolause kihelkonnakirikus, kust see levis üle maailma. Kuna 1890. aastatel hävitas mitu Salzachi jõe üleujutust suuri osi Oberndorfist, kirik lõpuks lammutati ja 1937. aastal püstitati selle kohale mälestuskabel. Mälestuskabeli täpne jäljend, ehitatud 1992. aastal, asub Frankenmuthis.
Transport.
Oberndorfi saab Salzburgist S-Bahni kiirraudtee ja B 156 Lamprechtshausener Straße liidukiirtee kaudu, mis kulgeb Salzburgist Braunau am Inni.
Marchand

Marchand on linn Lõuna-Aafrika Vabariigis Põhja-Kapimaa provintsis ZF Mgcawu ringkonnas Kai ǃGaribi vallas.
Marchand asub Oranje jõe vasakul kaldal.
Lõuna-Aafrika Vabariigi 2011. aasta rahvaloenduse andmetel oli Marchandi elanikest värvilisi 63,17%, mustanahalisi aafriklasi 15,42%, valgeid 7,88%, India või Aasia päritolu inimesi 0,65% ja teisi 12,88%. Afrikaani keelt pidas emakeeleks 75,46% inimesi, tsvana keelt 20,07%, koosa keelt 1,71%, inglise keelt 0,71% ja sotho keelt 0,59%.
Kaapmuiden

Kaapmuiden on asula Lõuna-Aafrika Vabariigis Mpumalanga provintsis Ehlanzeni ringkonnas Nkomazi vallas.
Lõuna-Aafrika Vabariigi 2011. aasta rahvaloenduse andmetel oli Kaapmuideni elanikest mustanahalisi aafriklasi 98,52%, värvilisi 0,74% ja valgeid 0,74%. Svaasi keelt pidas emakeeleks 88,52% inimesi, afrikaani keelt 0,74% ja suulu keelt 0,74%.
Gevgelija

Gevgelija (makedoonia keeles "Гевгелија") on 15 685 elanikuga linn, mis asub Põhja-Makedoonia kaguosas Vardari jõe kaldal Kreeka piiril. Piiripunkti läbiv kiirtee ühendab Thessaloníkit (70 km) alates Skopjest (165 km) kolme Balkani pealinnaga: Sofiaga, Belgradiga ja Zagrebiga. Gevgelijat ühendab Kreeka suuruselt teise linnaga ning riigi pealinnaga samuti raudtee.
Linn on Gevgelija maakonna halduskeskus.